CELEX: 22013D0507(01)
Language: mt
Date: 2013-04-14 00:00:00
Title: Rakkomandazzjoni tal-Kumitat konġunt UE-Awtorità Palestinjana tal- 14 ta’ April 2013 dwar l-implimentazzjoni tal-Pjan ta’ Azzjoni bejn l-Unjoni Ewropea u l-Awtorità Palestinjana fil-qafas tal-Politika Ewropea tal-Viċinat

7.5.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 125/34
            
         RAKKOMANDAZZJONI TAL-KUMITAT KONĠUNT UE-AWTORITÀ PALESTINJANA
   tal-14 ta’ April 2013
   dwar l-implimentazzjoni tal-Pjan ta’ Azzjoni bejn l-Unjoni Ewropea u l-Awtorità Palestinjana fil-qafas tal-Politika Ewropea tal-Viċinat
   IL-KUMITAT KONĠUNT UE-AWTORITÀ PALESTINJANA,
   Wara li kkunsidra l-Ftehim ta’ Assoċjazzjoni Interim Ewro-Mediterranju dwar Kummerċ u Koperazzjoni bejn il-Komunità Ewropea, minn naħa waħda, u l-Organizzazzjoni għall-Liberazzjoni tal-Palestina (PLO) għall-benefiċċju tal-Awtorità Palestinjana tax-Xatt tal-Punent u l-Medda ta’ Gaża, min-naħa l-oħra (1), u b’mod partikolari l-Artikolu 63(2) tiegħu,
   Billi:
   
               (1)
            
            
               Taħt l-Artikolu 70 tal-Ftehim ta’ Assoċjazzjoni Interim Ewro-Mediterranju dwar Kummerċ u Koperazzjoni bejn il-Komunità Ewropea, minn naħa waħda, u l-Organizzazzjoni għal-Liberazzjoni tal-Palestina (PLO) għall-benefiċċju tal-Awtorità Palestinjana tax-Xatt tal-Punent u l-Medda ta’ Gaża, min-naħa l-oħra (minn hawn ‘il quddiem imsemmi bħala “l-Ftehim”), il-Partijiet għandhom jieħdu kwalunkwe miżura ġenerali jew speċifika meħtieġa sabiex jeżegwixxu l-obbligazzjonijiet tagħhom taħt il-Ftehim u jiżguraw li l-objettivi taħt dan il-Ftehim jintlaħqu.
            
         
               (2)
            
            
               Il-Partijiet għall-Ftehim qablu dwar it-test tal-Pjan ta’ Azzjoni bejn l-Unjoni Ewropea u l-Awtorità Palestinjana fil-qafas tal-Politika Ewropea tal-Viċinat (minn hawn ‘il quddiem imsemmi “Pjan ta’ Azzjoni UE-AP fil-qafas tal-PEV”).
            
         
               (3)
            
            
               Il-Pjan ta’ Azzjoni UE-AP fil-qafas tal-PEV għandu jikkontribwixxi fl-implimentazzjoni tal-Ftehim permezz tal-elaborazzjoni u l-adozzjoni ta’ miżuri konkreti sabiex jintlaħqu l-objettivi tiegħu.
            
         
               (4)
            
            
               Il-Pjan ta’ Azzjoni UE-AP fil-qafas tal-PEV għandu l-għan doppju li jintroduċi miżuri konkreti għall-finijiet tal-konformità, mill-Partijiet, mal-obbligi stipulati fil-Ftehim u li jipprovdi qafas usa’ għat-tisħiħ tar-relazzjonijiet bejn l-Unjoni u l-Awtorità Palestinjana,
            
         JIRRAKKOMANDA li l-Partijiet jimplimentaw il-Pjan ta’ Azzjoni UE-AP fil-qafas tal-PEV (2), safejn din l-implimentazzjoni tkun immirata sabiex jintlaħqu l-objettivi tal-Ftehim ta’ Assoċjazzjoni Interim Ewro-Mediterranju dwar Kummerċ u Koperazzjoni bejn il-Komunità Ewropea, minn naħa waħda, u l-Organizzazzjoni għal-Liberazzjoni tal-Palestina (PLO) għall-benefiċċju tal-Awtorità Palestinjana tax-Xatt tal-Punent u l-Medda ta’ Gaża, min-naħa l-oħra,
   
      Magħmul fi Brussell, l-14 ta’ April 2013.
      
         
            Għall-Kumitat Konġunt UE-Awtorità Palestinjana
         
         
            Il-President
         
         C. ASHTON
      
   
   
      (1)  ĠU L 187, 16.7.1997, p. 3.
   
      (2)  http://register.consilium.europa.eu/pdf/mt/12/st17/st17814.mt12.pdf